**Cytundeb Lefel Gwasanaeth Ysgolion Cynradd gydag Oriel Môn ac Archifau Ynys Môn**

1. **Cytundeb**

Gwneir y cytundeb hwn rhwng y darparwyr gwasanaeth, sef Oriel Môn ac Archifau Ynys Môn a’r Ysgolion ym Môn a enwir (a gyfeirir atynt fel y cleient).

1. **Cyfnod y cytundeb**

Tymor y cytundeb hwn fydd 1 Ebrill 2018 i 31 Mawrth 2021.

1. **Manyleb**

Mae’r gwasanaethau a fydd yn cael eu darparu yn cynnig cyfle i’r ysgolion:

* Gymryd rhan mewn amrywiaeth o weithdai yn yr ystafell ddosbarth a arweinir gan staff Oriel Môn er mwyn cefnogi pynciau ar draws y cwricwlwm.
* Cymryd rhan mewn cyfres o weithdai yn y galeri a’r amgueddfa a arweinir gan staff Oriel Môn er mwyn cefnogi pynciau ar draws y cwricwlwm.
* Benthyca amrywiaeth o adnoddau sy’n cynnwys y Bocsys Trafod/Ymdriniaeth sy’n seiliedig ar ein casgliadau a phynciau cefnogi ar draws y cwricwlwm.
* Elwa o amrywiaeth o ddeunyddiau sydd wedi’u datblygu er mwyn galluogi athrawon i ddarparu ymweliadau hunan-arweiniol, effeithiol, ysbrydoledig a phleserus.
1. **Gwasanaethau i’w darparu**

**4.1** **Nifer y sesiynau a’r lleoliad**

6-12 o sesiynau dros y dair mlynedd (rhestr o’r union ymweliadau ar gyfer bob ysgol yn Atodiad 3) un ai yn:

 Oriel Môn, Llangefni

 Archifau Ynys Môn, Llangefni

 neu gyfuniad o’r rheini.

neu yn yr ysgol.

Neu gyfuniad o’r uchod.

**4.2 Hyd y sesiynau**

Mae un sesiwn gyfwerth â 2 awr yn yr ysgol neu hyd at 3 awr yn yr Oriel neu’r Archifau. Yr ymweliadau i’w trefnu rhwng 9.30am a 12.30pm neu rhwng 1.00pm a 3.00pm.

**4.3 Camau Allweddol**

Gellir dod o hyd i’r pynciau a’r thema sydd ar gael yn Atodiad 1 ac maent yn ymwneud â:

 Blynyddoedd Cynnar a Chyfnod Allweddol 1

 Cyfnod Allweddol 2

**4.4** **Datblygu pynciau a thema newydd**

Bydd y Tîm Dysgu ac Ymgysylltu yn creu pynciau a thema newydd gan dilyn y datblygiadau o fewn Cwricwlwm Cenedlaethol Cymru. Gwahoddir ysgolion i gyflwyno eu pynciau eu hunain ar ddechrau pob tymor ac i ymgynghori â’r Tîm Dysgu ac Ymgysylltu ar ddatblygiad thema newydd. Er y bydd y gwasanaeth yn ceisio bodloni gofynion cwsmeriaid cystal â phosibl, efallai na fydd hyn bob amser yn bosibl oherwydd adnoddau cyfyngedig.

**4.5 Gweithgareddau Ychwanegol**

Nawr ac yn y man, efallai y bydd Oriel Môn yn cynnal gweithgareddau ychwanegol gyda hwyluswyr ac artistiaid allanol. Cynigir y gweithgareddau hyn i’r ysgolion ar sail cyntaf i’r felin ac fe allent olygu cost ychwanegol. Gall cwsmeriaid ddewis defnyddio un neu bob un o’u sesiynau ar gyfer y gwasanaeth hwn a thalu ffi ychwanegol yn ddibynnol ar gost y gweithgaredd.

1. **Costau**

Mae’r costau ar gyfer y gwasanaethau a ddarperir fel â ganlyn:

Taliad safonol o £24 ar gyfer pob ysgol ac yna £1.63 y pen ar gyfer pob plentyn yn yr ysgol. Swm i’w dalu bob blwyddyn. Gellir dod o hyd i’r costau a gyfrifwyd ar gyfer pob ysgol ar gyfer 2017/18 yn Atodiad 2.

Ysgolion nad ydynt yn tanysgrifio i amodau’r Cytundeb Lefel Gwasanaeth

**Bydd ysgolion nad ydynt yn dewis prynu’r pecyn cyfan yn talu’r pris llawn am wahanol elfennau.**

**Ni ellir sicrhau y bydd staff ar gael i gynorthwyo’r ysgolion nad ydynt wedi tanysgrifio i’r Cytundeb Lefel Gwasanaeth.**

Gwerth yr eitemau a gynigir;

|  |  |  |
| --- | --- | --- |
| Gwasanaeth  | Cost i’r CLG | Cost tu allan i’r CLG, yr un.  |
| Gweithdy 2 awr a arweinir gan y Tîm Dysgu ac Ymgysylltu (ar gyfer o leiaf 15 o ddisgyblion)  | Am Ddim | £3.95 y disgybl |
| Gweithdy Ystafell Ddosbarth  | Am Ddim | £120 |
| Bocs trafod, os ar gael (am 6 wythnos) | Am Ddim | £80  |
| Pecynnau Adnoddau Archif:  | Am Ddim | £10 |

1. **Dull Talu**

Codir tâl drwy drosglwyddiad mewnol neu anfoneb, yn daladwy ym mis Ebrill bob blwyddyn (yn ddibynnol os yw am 1 neu 3 blynedd). Dylid talu o dan yr CLG hwn drwy gysylltu â Ceri Williams yn uniongyrchol a gellir talu un ai drwy anfoneb neu drosglwyddiad mewnol fel bo’n briodol. Bydd taliadau ar gyfer y Cytundeb Lefel Gwasanaeth yn cael eu casglu ym mis Mai bob blwyddyn. Bydd ffioedd ar gyfer costau ychwanegol yn daladwy drwy anfoneb yn dilyn y gweithdy neu’r gweithgaredd. Os oes gennych unrhyw gwestiynau mewn perthynas â thaliadau cysylltwch â Ffion Thomas ar 01248 724444 neu anfonwch e-bost at FfionThomas@ynysmon.gov.uk

1. **Adolygu’r cytundeb ac amrywiadau**
2. Os yw’r naill ochr neu’r llall yn dymuno amrywio faint o wasanaeth a brynir neu a ddarperir yna mae’n rhaid i’r naill ochr neu’r llall roi o leiaf chwe mis o rybudd.
3. Yn dilyn gweithrediad y cytundeb hwn ni fydd unrhyw amrywiadau iddo yn ddilys oni bai eu bod wedi eu cytuno arnynt yn ysgrifenedig gan y ddwy ochr.
4. **Cyfnod Rhybudd**

Os yw’r naill ochr neu’r llall yn dymuno dod â’r cytundeb hwn i ben yna mae’n rhaid rhoi o leiaf chwe mis o rybudd.

1. **Safonau Gwasanaeth**

Darperir yr holl wasanaethau i’r safon ac ar yr amseroedd a nodir yn yr amserlenni/yma ac i lefel resymol sy’n bodloni’r ysgol.

**Bydd y darparwr yn sicrhau bod y safonau canlynol yn cael eu bodloni:**

* Cydymffurfio â gofynion y Cwricwlwm Cenedlaethol
* Defnyddio staff cymwys er mwyn darparu sesiynau
* Cynnal lefelau rhagorol o wasanaeth cwsmer a gwirio bodlonrwydd cwsmeriaid
* Ceisio datrysiadau priodol i anghydfodau
* Cydnabod yr holl ymholiadau o fewn 5 diwrnod i’w derbyn
* Ateb yr holl ymholiadau a geir o fewn 15 diwrnod i’w cael
* Ateb galwadau ffôn a negeseuon yn brydlon
1. **Cyfrifoldebau’r ysgolion**

Mae cwsmer yn cytuno i roi’r wybodaeth, dogfennaeth a chymorth angenrheidiol i’r darparwr er mwyn i’r darparwr allu darparu’r gwasanaeth yn unol â’r cytundeb hwn. Mae hyn yn cynnwys llenwi a darparu ffurflenni adborth gan ddisgyblion ac athrawon. Bydd y data a gesglir yn cael ei ddefnyddio er mwyn gwella’r Gwasanaeth ac ar gyfer dogfennau eiriolaeth ac adroddiadau.

* Trefnwch le ymlaen llaw ar gyfer **pob** ymweliad grŵp â’r amgueddfa.
* Sicrhewch bod unrhyw ddeunyddiau adnoddau sy’n cael eu benthyg yn cael eu dychwelyd yn yr un cyflwr ag y cawsant eu derbyn ar y dyddiad penodol.
* Hysbyswch staff yr amgueddfa am unrhyw faterion penodol (ymddygiad a mynediad) pan fyddwch yn trefnu.
* Hysbyswch yr amgueddfa a chytunwch i unrhyw newidiadau i’r rhaglen a drefnir cyn gynted â phosibl.
* Trefnwch le cyn gynted â phosibl (ffefrir tymor ymlaen llaw).
* Bydd tâl a godir am golli neu ddifrodi eitemau unigol yn seiliedig ar gostau cael eitem newydd neu gostau trwsio; bydd isafswm cost o £15 er mwyn talu am gostau gweinyddol.
* Sicrhewch bod o leiaf un oedolyn ar gyfer bob 1- plentyn yn dod gyda’r grwpiau ysgol i’r gweithdai Galeri ac Amgueddfa, y teithiau a’r ymweliadau.
* Bod yn gyfrifol am ddisgyblaeth yn ystod yr holl sesiynau.
* Cynnal asesiad risg drwy ymweld ag Oriel Môn ac Archifau Ynys Môn (Gall yr Oriel eich darparu â gwybodaeth er mwyn eich cynorthwyo â hyn).
1. **Datrys Anghydfodau**

Os penderfynir bod Oriel Môn wedi methu â chadw at y Cytundeb lefel gwasanaeth ni fydd unrhyw gamau adferol y bydd yr amgueddfa yn eu cynnal yn costio dim i’r ysgol. Lle bydd anghydfod yn codi o ran a yw’r naill ochr neu’r llall wedi methu â chyflawni ei ddyletswyddau, fe ddylid cytuno ar atebolrwydd yn unol â’r gweithdrefnau canlynol:

* Datrysiad cyfeillgar drwy gyfeirio at y CLG a thrafodaethau rhwng Pennaeth yr Ysgol ac Uwch Reolwr Oriel Ynys Môn.
* Cyfeiriad at y Swyddog Addysg, Dysgu Gydol Oes a chynrychiolydd y Pennaeth sydd â’r sgiliau angenrheidiol i gyflafareddu ac y cytunwyd ar ei benodiad gan y naill ochr a’r llall.
* Os yw’r uchod wedi methu â dod i gytundeb, cyfeirir y mater i’r Pennaeth Adran Addysg.
1. **Staff**

Bydd y dewis o staff a ddewisir i ymgymryd â’r Cwsmer ar ddisgresiwn y Darparwr.

1. **Rheolaeth o ddydd i ddydd**

Mae rheolaeth o ddydd i ddydd y cytundeb hwn yn gyfrifoldeb i:

Cynrychiolydd y darparwr: Ceri Williams

Rydym yn cytuno i’r amodau a nodir uchod:

Ar ran y Cwsmer

Llofnod: \_\_\_\_\_\_\_\_\_\_\_\_\_\_\_

Enw: \_\_\_\_\_\_\_\_\_\_\_\_\_\_\_\_

Teitl Swydd: \_\_\_\_\_\_\_\_\_\_\_\_\_\_\_\_

Dyddiad: \_\_\_\_\_\_\_\_\_\_\_\_\_\_\_\_

Ar ran y darparwr:



Llofnod:

Enw: Ceri Williams

Teitl Swydd: Rheolwr Ymgysylltu a Dysgu

Dyddiad: 01.04.2018 \_\_\_\_\_\_\_\_\_\_\_\_\_\_\_